Autocampere er bygget til at køre på almindelige asfalterede veje. Hvis du har behov for at køre på grusveje eller andre veje af mindre god beskaffenhed, så undersøg først med udlejningsselskabet hvad der er tilladt. Har du lejet en autocamper med firehjulstræk, fx. i Island eller Australien, så er sagen en anden. Her er køretøjet bygget til off-road og eventyr og du må gerne køre på Islands F-veje. Skal du ud i Australiens Outback, skal du huske at tjekke reglerne ved reservation. Husk at tage dine forholdsregler ift. ekstra brændstof, vand og proviant. Skal du til Alaska eller det nordlige Canada, så tjek reglerne ved reservation, da de fleste udlejningsselskaber har restriktioner i disse områder. Inden du forlader udlejningsstationen, bør du altid spørge hvor det er tilladt at køre med netop din autocamper.